17 dood toe ashoop ineenstortArgieffoto: Pexels/Pixabay.com Minstens 17 mense, onder wie kinders, is Maandagoggend dood toe ŉ ashoop op hul plakkershutte ineengestort het. Swaar reën in Maputo in Mosambiek het tot gevolg gehad dat die ashoop volgens owerhede op minstens vyf plakkershutte inmekaargesak het. Leonildo Pelembe, woordvoerder vir die brandweer, het gesê die huise is op ŉ laagliggende gebied aan die agterkant van die ashoop gebou. “Daarom het die ashoop juis op daardie huise geval.” Brandweermanne sif deur hope rommel om te bepaal of daar nog mense daaronder begrawe lê. Honderde inwoners van Maputo voer ŉ bestaan deur na metaal, karton en ander rommel op dié ashoop te soek en dit te herwin.